Boris Zala

Doc. PhDr. Boris Zala, CSc. (* 9. december 1954, Zlaté Moravce) je slovenský filozof, publicista a ľavicový politik, bývalý poslanec Národnej rady SR a europoslanec.

V roku 1979 absolvoval štúdium filozofie na Filozofickej fakulte Univerzity Komenského v Bratislave.Boris Zala. In:  V roku 1981 získal titul PhDr., v roku 1995 CSc. a v roku 2001 docent. V roku 1981 pracoval v Slovenskom rozhlase ako redaktor. Od roku 1982 pracoval v robotníckych zamestnaniach z dôvodov politického prenasledovania. Od roku 1984 pracoval vo Výskumnom ústave sociálneho rozvoja a práce ako vedecký pracovník.

Po Nežnej revolúcii od roku 1990 pracoval ako vedúci sekretariátu predsedu SNR a ako odborný asistent na Filozofickej fakulte UK. V rokoch 20002007 bol vedúcim Katedry politológie a európskych štúdií na Filozofickej fakulte Univerzity Konštantína Filozofa v Nitre.

Boris Zala pôsobil v politike už tesne po Nežnej revolúcii v rámci Sociálnodemokratickej strany Slovenska. V rokoch 1990 až 1992 bol jej predsedom. (V marci 1990 vystriedal vo funkcii zakladateľa Ivana Pauličku a 27. - 28. október 1990 ma 1. zjazd SDSS v Bratislave bol zvolený za predsedu. 28. marec 1992 na 2. zjazdu SDSS sa vzdal funkcie predsedu a za predsedu strany bol zvolený Alexander Dubček). V roku 1990 bol poslancom Slovenskej národnej rady, členom jej predsedníctva a predsedom výboru pre bezpečnosť. Po roku 1993 sa Zala v STV podieľal na príprave a vysielaní relácií Na koreň veci.

Od roku 2000 bol členom predsedníctva strany SMER-SD, v rokoch 20002003 bol podpredsedom strany. V roku 2002 bol zvolený za SMER za poslanca NR SR. Bol členom Zahraničného výboru NR SR a Osobitného kontrolného výboru NR SR na kontrolu činnosti SIS. Od roku 2006 do roku 2009 bol predsedom Zahraničného výboru NR SR, vedúcim Slovenskej delegácie v Rade Európy a viceprezidentom Rady Európy. V roku 2016 požiadal po nezhodách o prerušenie členstva v SMERe.

V rokoch 20092019 bol poslancom Európskeho parlamentu. V 7. volebnom období (20092014) bol členom jeho Zahraničného výboru a členom Delegácie pre spoluprácu EÚ-Južná Afrika. V roku 2014 bol znovu zvolený do Európskeho parlamentu za SMER-SD, bol podpredsedom Delegácie pre vzťahy s Juhoafrickou republikou (D-ZA) a členom Výboru pre zahraničné veci (AFET). V 8. volebnom období bol do 1. júla 2019 členom skupiny progresívnej aliancie socialistov a demokratov v Európskom parlamente.

Boris Zala je vnukom na Tida J. Gašpara, ktorý bol v roku 1945 zatknutý a odsúdený na doživotie. V roku 1958 mu udelili amnestiu. Na slobodu sa dostal po osemnástich rokoch  a od roku 1963 žil až do svojej smrti v okrese Nové Zámky. Zakotvil práve v rodine malého Borisa Zalu vo Veľkej Mani (dnes Maňa, okres Nové Zámky).

 Knižné publikácie 








 z
 Referencie 

 Iné projekty 

 Externé odkazy 
 Boris Zala – profil na webe Filozofickej fakulty Masarykovej univerzity v Brne
 Boris Zala – životopis na webe strany SMER-SD (archív)
 Boris Zala – profil na webe Európskeho parlamentu
 Zoznam diel Borisa Zalu v súbornom katalógu Slovenskej národnej knižnice
 Spravodajstvo týkajúce sa Borisa Zalu na portáli Teraz.sk TASR
 Spravodajstvo týkajúce sa Borisa Zalu na portáli agentúry SITA

Kategória:Slovenskí filozofi
Kategória:Slovenskí politici
Kategória:Slovenskí publicisti
Kategória:Slovenskí politickí komentátori
Kategória:Politici SDSS
Kategória:Politici Smeru
Kategória:Predsedovia slovenských politických strán
Kategória:Poslanci NR SR (2002 – 2006)
Kategória:Poslanci NR SR (2006 – 2010)
Kategória:Kandidáti na prezidenta Slovenskej republiky (1999)
Kategória:Slovenskí europoslanci (2009 – 2014)
Kategória:Slovenskí europoslanci (2014 – 2019)
Kategória:Pracovníci Slovenského rozhlasu
Kategória:Vyučujúci na Filozofickej fakulte Univerzity Konštantína Filozofa v Nitre
Kategória:Absolventi Filozofickej fakulty Univerzity Komenského v Bratislave
Kategória:Osobnosti zo Zlatých Moraviec